Université Panthéon-Assas

Université Panthéon-Assas (opprinnelig Paris II) er et universitet i Paris. Det ble etablert etter en universitetsreform den 1. januar 1971. Universitetet har rundt 19 000 studenter, i underkant av 15 000 av disse studerer juridiske fag, og en faglig og administrativ stab på 2 412. Navnet Panthéon-Assas skyldes at Panthéon ligger like i nærheten av universitetet og at hovedbygget ligger i rue d'Assas. Universitetet ligger øst for Jardin du Luxembourg. Det klassiske studentkvarteret i byen, Quartier latin, er ikke langt unna. Universitetet regnes som en etterfølgerinstitusjon etter det gamle Universitetet i Paris, mer spesifikt dets juridiske fakultet. I tillegg til jus og økonomiske studier, undervises det også i administrasjonsfag, politikk og samfunnsvitenskap. Referanser Eksterne lenker (en) Offisielt nettsted (en) Université Panthéon-Assas – kategori av bilder, video eller lyd på Commons